OpenLLM-France/wikimedia huggingface dataset:
# Muhanga

Muhanga (antigament Gitarama, reanomenada en 2006) és una ciutat de Ruanda, al districte de Muhanga, a la Província del Sud. La ciutat es troba a 1.812 metres sobre el nivell del mar. A la ciutat hi ha la Catedral de Notre-Dame-de-l'Immaculée-Conception de Kabgayi.
Encara que oficialment forma part de la província del sud, Muhanga està geogràficament al centre de Ruanda, aproximadament a 45 km per carretera al sud-oest de Kigali, la capital de Ruanda i la ciutat més gran. Aquesta ubicació es troba aproximadament a 85 km al nord de Kibeho, al districte de Nyaruguru, el districte més meridional de la Província del Sud. La capital de la província del Sud Nyanza es troba a 40 per carretera, directament al sud de Muhanga.

## Població

El cens nacional de 2002 manifestava que la població de la ciutat era de 84.669 habitants. En 2004 la població de Gitarama era estimada en 87,613 persones.

## Història

L'abril del 1994 els Interahamwe massacraren els tutsis (de sis mil a trenta mil segons les fonts) refugiats a Kabgayi (localitat dependent del municipi) abans de l'arribada del Front Patriòtic Ruandès. Al maig de 1994, va ser el torn dels soldats del Front Patriòtic Ruandès d'arribar a la comuna. S'empararen de Kabgayi el 2 de juny. Una minoria d'ancians i malalts no abandonaren llurs domicilis, i molts foren exterminats. Part de la població s'exilià i va anar cap a Nyabikenke. Aquesta multitud de fugitius està infiltrada per elements del FPR. Doscient cinquanta persones foren massacrades a Cyeza. Els cossos de descomposició foren enterrats sota la supervisió del llavors regidor d'àrea, Charles Ndereyimana. Va ser arrestat, però després fou alliberat.

## Personatge il·lustres

* Godeliève Mukasarasi

## Referències

* ↑ Briggs, Philip; Booth, Janice Rwanda. Bradt Travel Guides, 2006, p. 38–. ISBN 978-1-84162-180-7.
* ↑ Elevation of Gitarama, Rwanda. Wolframalpha.com. Retrieved on 2017-06-10.
* ↑ Road Distance Between Kigali And Gitarama With Map. Distancecalculator.globefeed.com. Retrieved on 2017-06-10.
* ↑ Map Showing Gitarama And Kibeho With Distance Marker. Distancecalculator.globefeed.com. Retrieved on 2017-06-10.
* ↑ Road Distance Between Gitarama And Nyanza With Map. Distancecalculator.globefeed.com. Retrieved on 2017-06-10.
* ↑ Estimated City Population In 2004
* ↑ «Muhanga: Tutsi who were slain at Kabgayi were commemorated». Arxivat de l'original el 2018-05-29. [Consulta: 28 maig 2018].
# Josep Francesch i Cazorla

Josep Francesch Cazorla (Arenys de Mar, 18 d'agost de 1908 – Barcelona, 22 d'agost de 1964) fou un nedador català, especialitzat en braça, que competí durant la dècada de 1920.
Membre del Club Natació Arenys, durant la seva carrera esportiva guanyà set campionats de Catalunya i tres d'Espanya, alhora que establí sis vegades el rècord català i alhora estatal en 200 i 400 m braça. El 1928 s'afilià al Club Natació Barcelona per tal de prendre part en els Jocs Olímpics d'Amsterdam 1928. Internacional amb la selecció espanyola, participà al primer Campionat d'Europa de natació de 1926.

## Palmarès

* 3 Campionat de Catalunya en 200 m braça: 1926, 1927, 1928
* 4 Campionat de Catalunya en 400 m braça: 1925, 1926, 1927, 1928
* 1 Campionat de Catalunya en 4x50 m estils: 1928
* 2 Campionat d'Espanya en 200 m braça: 1925, 1926
* 1 Campionat d'Espanya en 400 m braça: 1925

## Referències

* ↑ «Josep Francesch i Cazorla». Enciclopèdia de l'esport català. Barcelona: Grup Enciclopèdia Catalana.
* ↑ «Campions de Catalunya Absoluts». FCN. Arxivat de l'original el 10 d’agost 2020. [Consulta: 16 abril 2020].
# Monjàvena

La monjàvena, que també rep el nom d'almoixàvena o almonxàvena (de l'àrab al-mugábbana, "coca o bunyol de formatge") és un dolç d'origen àrab característic de Xàtiva i de les comarques valencianes de La Costera i La Vall d'Albaida.
S'elabora amb ous, farina, oli, vi, sucre i canyella i es cou al forn. Tradicionalment, els forns sols en serveixen el dijous, car en origen era preparada el dijous de quaresma. És menjada a Xàtiva durant la temporada que va de Sant Antoni a Carnestoltes.

## Referències

* ↑ «monjàvena», Diccionari normatiu valencià. Acadèmia Valenciana de la Llengua.
* ↑ Sempere i Linares, Maria Angels «De tant en tant, convidem la nostra comarca a classe. El fons documental comarcal : una eina didàctica». La Rella: anuari de L'Institut d'Estudis Comarcals del Baix Vinalopó, 16, 2003, pàg. 196. ISSN: 1886-1032.
* ↑ Jesús Ávila Granados. El libro de la repostería tradicional. Ediciones Robinbook, 2003, p. 164–. ISBN 978-84-96054-04-2.
* ↑ «almoixàvena, -nes». Diccionari General de la Llengua Valenciana. Real Acadèmia de Cultura Valenciana. [Consulta: 5 juliol 2019].
* ↑ «Monjàvena». Gran Enciclopèdia Catalana. Barcelona: Grup Enciclopèdia Catalana.
# Old Carthusians Football Club

L'Old Carthusians Football Club és un club de futbol els jugadors del qual foren antics membres del Charterhouse School a Godalming, Waverley, Surrey, Anglaterra.

## Història

El club va ser fundat el 1876 i guanyà la FA Cup el 1881, a més de la FA Amateur Cup el 1894 i 1897.
Actualment disputa l'Arthurian League i l'Arthur Dunn Cup.

## Jugadors destacats

El club aportà diversos jugadors a la selecció de futbol d'Anglaterra que foren (partits internacionals entre parèntesis):
* Andrew Amos (2)
* William Cobbold (3)
* Walter Gilliat (1)
* Edward Hagarty Parry (3)
* Gilbert Oswald Smith (6)
* Maurice Stanbrough (1)
* Arthur Melmoth Walters (6)
* Percy Melmoth Walters (11)
* Charles Wreford-Brown (3)

## Palmarès

* 1 Copa anglesa: 1881
* 2 Copa amateur: 1894, 1897
* 5 Arthurian League: 1979, 1982, 1988, 2006, 2008

## Referències

* ↑ http://www.arthurianleague.com/club.jsp?id=5 Arxivat 2008-02-14 a Wayback Machine. Web de l'Arthurian League
* 1 2 http://www.fchd.info/O-CARTHU.HTM
* ↑ http://www.englandfootballonline.com/TeamClubs/Clubs/OldCarthusians.html Club Affiliations - Old Carthusians

## Enllaços externs

* Web oficial Arxivat 2007-09-28 a Wayback Machine. (anglès)
# My World 2.0

My World 2.0 és la segona part de l'àlbum debut del cantant canadenc Justin Bieber. Va ser llançat el 19 de març de 2010, mesos després del llançament de My World –la primera part– pel segell Island Records. El cantant va treballar amb els mateixos productors i escriptors que van intervenir en la seva primera realització, com Tricky Stewart, The-Dream i Midi Mafia, i alguns de nous, com Bryan-Michael Cox i The Stereotypes, entre d'altres. Posseeix tendències orientades cap a l'R&B i inclou ritmes combinats entre el pop i el hip-hop; l'àlbum va ser descrit com «més madur» respecte al seu antecessor.
El treball va ser rebut amb crítiques majoritàriament positives per part dels crítics i va debutar en el primer lloc de la llista Billboard 200, i vengué prop de 283.000 còpies en la seva primera setmana, convertint el cantant en l'artista més jove amb un debut en el més alt d'aquesta llista des de Stevie Wonder el 1963, i en el primer artista a tenir dos àlbums en el Top 5, assoliment que no es registrava des de 2004. L'àlbum va vendre encara més còpies en la seva segona setmana al mercat, igualant el rècord d'algunes de les realitzacions musicals de The Beatles. My World 2.0 va ser el segon debut de l'artista en el primer lloc en les llistes de popularitat del Canadà, el seu país natal, i es va situar entre els deu àlbums més venuts en vint nacions diferents. Per promocionar l'àlbum, Bieber es va embarcar en la seva primera gira mundial, titulada My World Tour.
My World 2.0 contenia el senzill principa, «Baby», llançat el 18 de gener del mateix any que va comptar amb la col·laboració de Ludacris. Altres senzills com «Somebody to Love», «U Smile» i «Never Let You Go» van arribar a les emissores de ràdio a partir de març, i a darrers d'aquest van ser llançades en format digital.

## Guardons
### Nominacions

* 2011: Grammy al millor àlbum de pop vocal

## Referències

* ↑ Gary Trust. «Chart Beat Thursday: 'Hope' Helps Haiti» (en anglès). Billboard, 28-01-2010. Arxivat de l'original el 2010-01-31. [Consulta: 20 març 2013].
* ↑ Gary Trust. «Chart Beat Thursday: Justin Bieber, Train, Scorpions» (en anglès). Billboard, 01-04-2010. Arxivat de l'original el 2010-04-07. [Consulta: 20 març 2013].
* ↑ «Usher Tops Billboard 200, Justin Bieber Tops First Week Sales» (en anglès). Billboard, 07-04-2010.
# Niederurnen

Niederurnen és un municipi del cantó de Glarus (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# My Worlds: The Collection

My Worlds: The Collection és el primer àlbum recopilatori de Justin Bieber, estrenat el 2010. Conté les següents cançons:
* «One time»
* «Baby»
* «One less lonely girl»
* «Down to earth»
* «You smile»
* «Favourite girl»
* «That should be me»
* «Never say never»
* «Pray»
* «Somebody to love»
* «Never say never»

## Referències

* ↑ «Justin Bieber's My Worlds Acoustic Album Set For November 26th Release». PR Newswire.
# Niederwampach

Niederwampach (en luxemburguès: Nidderwampech; alemany: Niederwampach) és una vila de la comuna de Wincrange, situada al districte de Diekirch del cantó de Clervaux. Està a uns 49 km de distància de la ciutat de Luxemburg.

## Referències

* ↑ «Niederwampach». [Consulta: 24 setembre 2015].
# Juramaia sinensis

Juramaia sinensis és una espècie de mamífer euteri molt basal que visqué al Juràssic mitjà (Cal·lovià-Bathonià).
És el primer mamífer prehistòric conegut i se n'han trobat fòssils a l'oest de Liaoning (Xina). Se'l coneix a partir de l'holotip BMNH PM1343, un esquelet articulat i gairebé complet, amb el crani fragmentari i la dentadura completa. Fou descobert al jaciment de Daxigou (Jianchang), a la formació de Tiaojishan (160 Ma). Fou descrit l'any 2011 per Zhe-Xi Luo, Chong-Xi Yuan, Qing-Jin Meng i Qiang Ji. És l'única espècie coneguda del gènere Juramaia.

## Referències

* ↑ Welsh, J. «Skinny 'Shrew' Is Oldest True Mammal» (en anglès). LiveScience, 24-08-2011. [Consulta: 28 setembre 2014].
* ↑ «A Jurassic eutherian mammal and divergence of marsupials and placentals». Nature, 476, 25-08-2011, pàg. 442–445. DOI: 10.1038/nature10291. Material complementari digital (anglès)
# Mètode Orff

El Mètode Orff (en alemany: Orff Schulwerk, treball escolar d'Orff) és un mètode pedagògic per a l'ensenyament musical que va ser escrit el 1930 per Carl Orff juntament amb Gunild Keetman (1904-1990) i Dorothee Gunther (1896-1975). En aquest mètode es recull nombroses elaboracions, a partir dels ensenyaments que havia impartit el propi Carl Orff a l'escola que havia fundat el 1924 juntament amb Dorothee Gunther. El mètode consisteix essencialment en un repertori, producte del treball conjunt realitzat amb Gunild Keetman al llarg de diversos anys de transmissions radiofòniques amb nens, a partir de 1948. Per tant, és un recull de repertori, que posteriorment es va ampliar i sistematitzar. Amb aquesta obra Orff introdueix els instruments de percussió dins de l'ensenyament escolar i fomenta la prosòdia, a més d'utilitzar cançons de tradició oral. La pedagoga Montse Sanuy ho introdueix a Espanya.
Carl Orff va definir el seu treball com: «més un model que un mètode, ja que és necessari adaptar al context, a la llengua materna i al nivell de l'alumnat». Aquest sistema pedagògic es basa en el trinomi de paraula, música i moviment.
En aquesta obra es treballa amb una escala pentatònica i els sons són estudiats segons la seqüència: sol, mi, la, do, re. Per iniciar-se en el programa, l'alumne comença interpretant patrons rítmics senzills, fins a arribar a interpretar peces de conjunt amb un xilòfon, metal·lòfon, glockenspiel i altres instruments de percussió que solen presentar-se en equips didàctics de diferents nivells per a poder ser usats per alumnes de diferents edats.
Al costat del treball dels instruments de percussió que es comenten a continuació va ser el pioner en introduir la flauta dolça a les escoles, a causa del seu baix cost d'adquisició; grandària apropiada a l'edat infantil; facilitat tècnica i de transport. A més, per a l'alumnat, iniciar-se en la interpretació d'un instrument melòdic ajuda a fixar l'entonació, afegeix motivació, millora les qüestions agògiques i dinàmiques, així com incrementa la musicalitat.

## Referències

* ↑ Hayes, Andrea Giráldez; Sanz, Cristina Arriaga; Rodrigo, Susana Flores; Alonso, Ana María Alberdi; Txakartegi, Gotzon Ibarretxe. Música. Complementos de formación disciplinar (en castellà). Grao, 2010-12-23, p. 39. ISBN 978-84-9980-033-2.
# Nimboestrat

El nimboestrat o nimboestratus (del llatí, nimbostratus) és un núvol de pluja format per capes força uniformes. La base es pot trobar a no gaire alçada del terra, però la part superior del nimboestrat pot arribar fins als 7 km. Formen una capa nuvolosa molt estesa que pot tenir la base en el pis mitjà o en el baix. Aquesta capa és amorfa, cobreix tot el cel i és de color gris. Es formen a partir de l'espessiment d'una capa d'altoestrats que baixen la seva base. Molt rarament poden evolucionar a partir d'un estratocúmul. Són els núvols que formen el nucli actiu, amb precipitacions, d'un front fred. Els nimboestrats oculten completament la llum del sol. A diferència dels estratus, els altostratus i els cirroestrats, els nimboestrats sempre creen precipitacions. Estan constituïts per gotes d'aigua (sovint en estat de subfusió), cristalls de glaç i flocs de neu, una barreja de diferents estats de l'aigua en el seu si.
Molt sovint produeixen precipitacions, tant en forma de neu com de pluja, contínues en tots dos casos. Succeeix de vegades amb aquests núvols que la precipitació no arriba a terra. En aquest cas, la base del núvol és molt difusa i en pengen les cortines de precipitació que s'evaporen abans de tocar terra (virga). Són núvols molt lligats als altoestrats, dels quals són una evolució engruixida i situada a menys altura. És el més gruixut dels núvols estratificats. Quan el cel és tot cobert d'aquests núvols, no hi pot haver altres núvols mitjans. Tanmateix, hi ha sovint núvols baixos associats, però molt esquinçats i trencats.

## Referències

* ↑ «nimboestrat». Diccionari de la llengua catalana de l'IEC. Institut d'Estudis Catalans.
* ↑ Rodríguez Picó, Alfred. Quin temps farà?. 2a ed.. Barcelona: Proa Butxaca, 1997. ISBN 9788482560731.
* 1 2 3 Servei Meteorològic de Catalunya. «Nimbostrat». Web. CC-BY-SA-3.0

## Enllaços externs

Viccionari
* Biblioteca Digital Nacional de Ciències - Nimbostratus Arxivat 2002-12-07 a Wayback Machine.
* Nimbostratus i d'altres núvols baixos Arxivat 2006-06-20 a Wayback Machine.
# Lake Providence

Lake Providence és una població dels Estats Units a l'estat de Louisiana. Segons el cens del 2000 tenia 5.104 habitants.

## Demografia

Segons el cens del 2000, Lake Providence tenia 5.104 habitants, 1.707 habitatges, i 1.191 famílies. La densitat de població era de 547,4 habitants/km².
Dels 1.707 habitatges en un 39,3% hi vivien nens de menys de 18 anys, en un 31,2% hi vivien parelles casades, en un 34,1% dones solteres, i en un 30,2% no eren unitats familiars. En el 27,8% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,49.
Per edats la població es repartia de la següent manera: un 35,3% tenia menys de 18 anys, un 11,2% entre 18 i 24, un 25,7% entre 25 i 44, un 16,7% de 45 a 60 i un 11,2% 65 anys o més.
L'edat mediana era de 28 anys. Per cada 100 dones de 18 o més anys hi havia 83,8 homes.
La renda mediana per habitatge era de 16.896 $ i la renda mediana per família de 20.139 $. Els homes tenien una renda mediana de 19.900 $ mentre que les dones 17.135 $. La renda per capita de la població era de 8.447 $. Entorn del 42,2% de les famílies i el 49,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Providence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Lake Providence». American Fact Finder. Oficina del Cens dels Estats Units, 12-01-2010.
# Österland

Österland (Terra de l'Est) o Österlanden (Terres de l'Est), és una de les quatre regions tradicionals de Suècia. Era un terme medieval per designar la part sud de Finlàndia.Gradualment va caure fora d'ús cap al segle xv. Fins a 1809 Finlàndia va ser part de Suècia.

## Províncies

Aquestes set províncies de Suècia formaven part d'Österland:
* Illes Åland (Åland)
* Finlàndia Pròpia (Egentliga Finland)
* Carèlia finlandesa (Karelen)
* Uusimaa (Nyland)
* Satakunta (Satakunda)
* Savònia (Savolax)
* Tavastia (Tavastland)

## Història

Durant el segle xii el Regne de Suècia incorporà el sud de Finlàndia. Österland era vist com una part constituent del Regne de Suècia. S'hi van establir molts suecs ja durant el segle xiii.
El 1581, aquestes províncies van ser declarades Gran Principat pelrei Joan III de Suècia i es va crear un ducat.
# Universitat de Picardia Jules Verne

La Universitat de Picardia Jules Verne (Université de Picardie Jules Verne en francès) és una universitat pública francesa amb seu principal a Amiens, a la regió dels Alts de França.

## Història

Fins als anys seixanta no hi va haver cap universitat a la Picardia, i els estudiants picards havien de marxar a altres ciutats per aconseguir una llicència o doctorat; sovint anaven a Lilla o París, i en algunes ocasions a Rouen.
Tanmateix, hi havia quatre establiments d'ensenyament superior no universitari: una escola nacional de medicina i farmàcia, una de dret, una de lletres i un col·legi universitari de ciències. A més de no oferir estudis en un gran nombre de disciplines, aquestes escoles no oferien la totalitat dels cicles formatius. Davant aquesta situació, un decret del 17 de desembre del 1970 va crear la Universitat de Picardia. Tanmateix, algunes de les facultats (ciències, medicina, lletres, ciències humanes, dret i economia) ja existien des de feia uns quants anys, i operaven amb el nom d'Université d'Amiens.
Per al primer rector de la Universitat, Robert Mallet, era molt important que la universitat adquirís i conservés el nom d'Universitat de Picardia. Alguns establiments superiors van oposar-s'hi argumentant que la universitat no podria autoproclamar-se entitat d'estudis superiors "única" de la Picardia.
Els anys setanta i vuitanta van ser testimonis d'una gran diversificació en l'oferta educativa de la universitat, que va arribar a tenir facultats de gairebé totes les disciplines (les ciències polítiques són l'excepció més notable).
L'any 1991, la universitat va canviar el seu nom per retre homenatge al cèlebre escriptor Jules Verne, que tot i néixer a Nantes va passar molts anys a Amiens i la seva figura va quedar molt lligada a la ciutat. Durant la dècada dels anys noranta, l'expansió de la universitat va ser més geogràfica que educativa, amb l'obertura de noves facultats a ciutats com Laon o Beauvais.
Al llarg dels últims anys, la Universitat de Picardia també ha atret un cert nombre d'estudiants de regions veïnes com l'Alta Normandia, el Nord-Pas-de-Calais o fins i tot alguns dels departaments propers a París.

## Curiositats

* És una de les universitats franceses amb lectorat de català, gràcies a un acord amb la Universitat de Castelló.
* A causa de la gran influència dels sindicats estudiants, les vagues estudiants i bloquejos de facultats solen ser especialment llargs a la Universitat de Picardia.
* Tot i que els habitatges d'estudiants es troben literalment a l'altra banda del carrer del campus, es troben en una població diferent: estan a Salouël, mentre que el campus està a Amiens.

## Enllaços externs

* Lloc web
* Bloc dels lectorats de la Universitat Jaume I
# Jean Antoine Nollet

Jean Antoine Nollet, dit Abbé Nollet, (Pimprez, 19 de desembre de 1700 - Noyonnais, 24 d'abril de 1770) va ser un físic francès. Va estar associat als treballs de Du Fay i de Réaumur.
Nollet es va ocupar sobretot de l'electricitat i va concebre els primers electroscopis, va fer conèixer a França la botella de Leyden i d'ella en realitzà una versió "seca".
Jean-Antoine Nollet era fill d'humils pagesos de la regió de Compiègne. Va estudiar teologia a París, va muntar un petit laboratori i per la seva destresa manual el comte de Clermont el va fer entrar, l'any 1728 a la Société des Arts, un grup que volia reunir a la vegada les Lletres, les Ciències i les Arts Mecàniques. Allí trobà entre d'altres al jove matemàtic Alexis Claude Clairaut, i també a La Condamine. El 1732 el rei va nomenar director del Jardí Reial de les Plantes Medicinals a Du Fay al qual va ajudar el botànic Bernard de Jussieu. Van ser enviats a Anglaterra i Du Fay proposà que Nollet els acompanyés. A Londres va trobar Jean Théophile Désaguliers, fill d'un pastor emigrat de La Rochelle, que era demostrador de Newton a la Royal Society, dirigint els famosos experiments de la llum i els colors.
Dos anys més tard Nollet anà cap als Països baixos on es troba amb Pieter van Musschenbroek, Willem Jacob's Gravesande i Jean Allamand. El març de 1738, Nollet publicà Programme ou Idée Générale d'un Cours de Physique Expérimentale avec un catalogue raisonné des instruments qui servent aux expériences.
El 24 d'abril de 1739, l'Académie des sciences proposa al rei la nominació de l'abbé Nollet, com adjunt a la plaça de Buffon. Les Leçons de physique expérimentale aparegueren l'any 1743 que tractava especialment de l'electricitat.
Nollet d'altra banda descobrí l'osmosi el 1748.

## Bibliografia

* Jean Torlais, Un physicien au siècle des Lumières, l'abbé Nollet : 1700-1770, éd. Jonas, 1954, rééd. 1987.
# Steve McClaren

Steve McClaren (Fulford, 3 de maig de 1961) és un futbolista retirat i entrenador anglès. Va ser seleccionador d'Anglaterra i va guanyar la lliga neerlandesa de futbol amb l'FC Twente.

## Carrera esportiva

Va començar a jugar a futbol el 1979 al Hull City fins al 1985, posteriorment va jugar en Derby County Football Club durant la temporada 1985-88, durant aquest temps el Derby Country va estar cedit el Lincoln City. Un cop acabada la seva trajectòria en l'equip The Rams, va continuar jugant al futbol en el Bristol City FC, només va estar una temporada (1988-1989). El seu últim equip en que va jugar professionalment a futbol va ser el Oxford United, va estar jugant durant quatre anys.
La carrera d'entrenador de McClaren va començar en el 2001. El seu primer equip va ser el Middlesbrough, un equip angles que juga a la Football League Championship, el va dirigir durant 5 temporades del 2001 al 2006. Posteriorment va entrenar la seva primera selecció, la selecció d'Anglaterra, només va estar una temporada. Després va entrenar equips com el Newcastle United, com el Derby Country FC, el Nottingham Forest, o el Queens Park Rangers FC.